Alcalá de Henares
Store norske leksikon,Geografi,Verdens geografi,Europa,Spanias geografi
Acalá de Henares er en by i den autonome regionen Madrid. Byen ligger ved elven Henares, 30 km øst for hovedstaden, og har et innbyggertall på rundt 200 000 (2012).
Byen er en garnisonsby og en universitetsby. Universitetet ble grunnlagt i 1508 og har i underkant av 30 000 studenter (2012). Industrien er konsentrert rundt kjemisk industri, produksjon av bomullsstoffer, elektriske komponenter og parfyme. Historie I romersk tid var byen kjent under navnet Complutum, og i maurisk tid som Al-Kala Nahar. Byen var maurisk til 1088 evt. Alcalá de Henares er forfatteren Cervantes' fødeby. Deler av middelalderbyen samt universitetsområdet står på UNESCOs liste over verdens kultur- og naturarv. Les mer i Store norske leksikon Spanias geografi Spania Eksterne lenker Turistinformasjon for Alcalá de Henares (engelsk)  Universitetet i Alcalá de Henares (engelsk)